A NETFLIX SAJÁT GYÁRTÁSÚ SOROZATA
JAPÁN 1583
Miután egyesítette Japán nagy részét, a rettegett Oda Nobunaga meghalt.
Hűséges támogatója, Hideyoshi,
puccsal magához ragadta a hatalmat.
Ezen feldühödve
Katsuie, a hatalmas tábornok hadjáratot indított az uralom megszerzésére.
A célja elpusztítani az ellensége országrészét védő három erődöt.
Kettőt már elfoglalt.
A harmadik, Shizugatake, még kitart.
Az elfoglalására az unokaöccsét, Morimasát küldi.
Ha sikerrel jár, Hideyoshi sorsa megpecsételődik.
JAPÁN 1583
Sakuma Morimasa tudta, mennyire fontos bevenni Shizugatake várát,
de az erőd kitartott.
És minél tovább tartott ki,
annál nagyobb valószínűséggel érkezett meg a felmentésére Hideyoshi.
Az ostromokról azt kell tudni, hogy az ostromló
erősen ki van szolgáltatva a felmentő seregek támadásának.
A várra koncentrál, ami tökéletesen érthető,
de ez azt is jelenti, hogy hátulról védtelen.
Shibata Katsuie annyira aggódott…
hogy üzenetet küldött Sakumának,
és azt írta, vonuljon el Shizugatake alól,
és vegye be magát a két elfoglalt erőd közül az egyikbe.
Morimasa figyelmen kívül hagyta a parancsot.
Úgy gondolta, elég ideje van az ostrom folytatására.
„Estére beveszem Shizugatakét.”
Ez az üzenetet küldte vissza az urának.
Nem győzte meg Shibatát.
Tudta, hogy Sakuma Morimasa erősen sebezhető, ha hátba támadja
Hideyoshi serege.
Bár a legalacsonyabb rangú szamurájok közül küzdötte fel magát,
Hideyoshi kiváló stratégának bizonyult.
A taktika mestere volt.
Rendkívül tehetséges parancsnok,
aki sokszor bizonyított a csatatéren.
Amikor hírt kapott arról, hogy mi folyik Shizugatakénél…
a jelek szerint úgy döntött, eljött a cselekvés pillanata.
Ideje indulni!
Hideyoshi visszaüzent, hogy azonnal küldi az erősítést…
TÖRTÉNÉSZ
és tartsanak ki.
Kövessetek!
Hideyoshi gyors csapatmozgatásával szerzett hírnevet magának.
Úgy döntött, ha felbukkan Shizugatake falainál,
talán lehetőség nyílik az ellentámadásra,
az ostromló sereg szétzúzására
és ezzel döntő előny megszerzésére.
Sakuma Morimasa akkor döbbent rá a helyzetre,
amikor lenézett a völgybe…
és Hideyoshi több száz szamuráját látta közeledni a hegyi úton.
A látvány sokkolta Morimasát.
Kétségbeesetten próbálta átrendezni a seregét,
hogy védelmi vonalat képezzen Hideyoshi csapatai ellen.
De már elkésett.
Morimasa seregét teljes rendezetlenség jellemezte.
Hideyoshi serege pedig kihasználta a meglepetés erejét.
A shizugatakei csata különösen ádáz volt
a közelharc szempontjából.
Kegyetlen mészárlás…
nagyon kis területen.
Győztem.
Katsuie sorsa a kezemben van.
Sakuma emberei hamarosan menekültek a hegyről,
Shibata várának biztonsága felé.
Hideyoshi serege üldözte őket.
Három napnyi ostrom után
Shibata Katsuie tudta, hogy reménytelen a helyzete.
Katsuie kénytelen volt a halált választani.
Ezért szeppukut követett el.
Hideyoshi döntő győzelmet aratott Shizugatakénél.
Hideyoshi ezzel gyakorlatilag Japán ura lett,
Oda Nobunaga birodalmának örököse.
Hideyoshi olyan ritka történelmi alak,
akinek valóban volt víziója.
Meglátta azokat az új lehetőségeket, amelyeket rajta kívül senki.
Ne felejtsük el,
hogy Japánban ekkor már száz éve folyt a polgárháború.
Senki sem emlékezett már a békére,
Hideyoshi pedig olyan stabil politikai rendszert akart,
amelyben véget érhet a háborúskodás.
Azonban hiába lett Hideyoshi Japán legerősebb daimjója,
így is veszélyben volt.
Voltak más, a hatalom megszerzésére törekvő nagy daimjók is.
Plusz Tokugawa Ieyasu,
akivel szoros szövetséget kellett kötnie.
A veszély még egyáltalán nem múlt el.
Bár mindketten együtt harcoltak Nobunagával
számos csatában…
Ieyasu nem az alárendeltje volt Nobunagának, hanem a szövetségese.
Így aztán némileg megalázó volt Ieyasu számára,
hogy Nobunaga egyik alárendeltje
hirtelen Japán uraként kezdett viselkedni.
Ieyasunak megvoltak a saját ambíciói
Hideyoshi leváltására, és a Japán feletti uralom megszerzésére.
Rendkívül türelmes stratéga.
Tudja, hogy csak akkor vetheti be a csapatait,
ha nála az előny és a túlerő.
Tehát a megfelelő daimjóval kell szövetkeznie Hideyoshi ellen.
Ieyasu úgy dönt, a legjobb lépés az,
ha Oda Nobunaga második fiát, Oda Nobukatsut támogatja.
Oda Nobukatsu egyszerűen azt állította, hogy ő Nobunaga valódi örököse,
Hideyoshi pedig puccsot hajtott végre.
Tokugawa Ieyasu úgy látta, a szövetség Oda Nobukatsuval
lehetőség Hideyoshi legyőzésére, mielőtt túlságosan megerősödik.
Azt gondolhatta, hogy ha eljön az idő,
egyszerűen félreállítja Nobukatsut, és megragadja a hatalmat.
Kockázatos lépés volt ez Ieyasutól.
Türelmes, megfontolt embernek ismerték,
de néha a legtürelmesebb is kénytelen kockáztatni,
és ez Ieyasu karrierjének legkockázatosabb lépése lehetett volna.
KIOTÓ
Nobukatsu seregeinek támogatásával
Ieyasu hadba szállt Hideyoshi sokkal nagyobb serege ellen.
Több véres összecsapás is volt, de egyik fél sem aratott döntő győzelmet.
Ieyasu terve nem vált be.
Most, hogy mentse a seregét,
és talán az életét is, hogy később újra próbálkozzon, Ieyasu ismét kockáztat.
Úgy dönt, találkozik Hideyoshival, az esetleges béke reményében.
A dolog Ieyasu halálával is végződhetett volna.
Megvolt az esélye annak, hogy Hideyoshi elárulja.
A találkozó lehetőséget kínált Hideyoshinak arra, hogy megölesse.
Biztos vagyok abban, hogy nem bíztak egymásban.
Hideyoshi számára Ieyasu értékes szövetséges lehetett.
Nagy sereggel bírt, és tapasztalt hadvezér volt.
Így aztán haszna volt abból, ha Ieyasu a szövetségese lesz.
Ieyasu névlegesen behódolt,
és elfogadta Hideyoshi elsőbbségét,
cserébe befejeződött az ellenségeskedés,
és gyakorlatilag Hideyoshi jobbkezévé vált.
A hagyományoknak megfelelően túszokat cseréltek.
Ieyasu a második fiát adta át, hogy Hideyoshi nevelje fel.
Hideyoshi pedig szeretett édesanyját adta át túszként Ieyasunak.
A túszrendszer egyszerű alapelven nyugodott.
Ha a másik hadúr megszegte a békét, a túszokat kivégezték.
Hideyoshi feltételezte, hogy fent tudja tartani a szövetséget Ieyasuval,
és Ieyasu nem erősödik meg annyira,
hogy idővel harcba szálljon a főhatalomért.
Több évtizedes polgárháború után
egyik daimjó sem bízhatott a másikban.
A változás az volt, hogy elfogadták,
hogy egymás mellett élhetnek,
nem muszáj elpusztítaniuk egymást.
Ezt látjuk ebben a percben.
A nagyon fontos szövetséggel
Ieyasu Hideyoshi keleti szárnyának védelmezőjévé válik,
aki így az ország középső részének egyesítésére koncentrálhat.
Viszont az ország egyesítéséhez Hideyoshinak legitimáció kellett.
Hideyoshi kétségtelenül kiérdemelte vezető helyét,
de a társadalomban, amelyben kiemelten fontos volt
a származás, a címek,
Hideyoshi legyőzhetetlennek tűnő akadállyal nézett szembe.
Japánban a legitimáció végső forrása a császár,
a császár azonban alapvetően szimbolikus figura,
nem uralkodik ténylegesen.
Ezért a Japán történelemben
a főhatalmat inkább az első számú miniszter gyakorolta.
Hideyoshi felismerte, hogy a hatalmát legitimálhatja,
ha főminiszterré válik.
A főminiszterséghez azonban
megfelelő családfa kellett.
A nemes Fujiwara család egyik ágához kellett tartoznia,
csakhogy Hideyoshi egy paraszt fiaként született.
A Fujiwarák legalább 400 éve dominálták a császári udvart.
Hideyoshi stratégiája a szoros együttműködés volt az udvarral.
Azt kérte, hogy ismerjék el megfelelő származásúnak,
és segítsék a legitimáció megszerzésében.
Cserébe segítséget ígért az udvarnak,
az elpusztult paloták újjáépítését, az udvar presztízsének emelését.
Az udvar titokzatos módon olyan dokumentumokra bukkant,
amelyek szerint Hideyoshi az arisztokrata Fujiwara család leszármazottja.
Teljesen új leszármazási vérvonalat hamisíttatott magának.
Most, a Fujiwara család tagjaként,
Hideyoshi jogosult lett a főminiszteri posztot kérni.
Hideyoshi üstökösszerű pályát befutva lett Japán legerősebb embere.
Öt év alatt kiterjesztette a területét
az ország harmadáról nagyjából a felére,
és kész volt a maradékot is megszerezni.
Ám a teljhatalom megszerzésében erős ellenfelek akadályozták.
Keleten a Hōjō klán önmagát tekintette Japán jog szerinti urának,
északon pedig, a Date klánban,
új kihívó tűnt fel.
Fiatal, ambiciózus vezér volt,
aki meg akarta állítani Hideyoshit.
A neve Date Masamune.
A klánvezető legidősebb fiaként
Masamune úgy érezte, jogosult a hatalomra,
de ezt problémássá tette, hogy fiatalon
elkapta a himlőt…
amelyet ekkor a közrendűek betegségének tartottak.
A teljes testét érintette,
és gyulladást okozott az egyik könnycsatornájában,
amitől természetellenesen kidülledt a szeme.
Szinte rögtön azt követően,
hogy hivatalosan örökös lett, az anyja meg akarta öletni,
hogy a fivére vegye át a helyét.
Még mindig beteg jobb szeme miatt
az anyja nem érezte teljes értékűnek.
Masamune ekkor úgy döntött,
kivájja a szemét, hogy megszüntesse sebezhetőségét.
A Dokuganryu néven lett ismert. Ő volt Oshu egyszemű sárkánya.
Engedelmességet követelt. Hatalmat és főleg tiszteletet akart.
Ez vált Masamune hajtóerejévé.
Akik hűségesek voltak, sebekkel tele, ahogy ő, megbízhatónak ítéltettek.
A többiekre viszont halál várt.
Masamune mindenki mást el akart taposni.
Masamune fiatalon szembesült az első komoly kihívással.
Az apja egyik leghűségesebb szövetségesét, Ouchi Sadatsunát,
elcsábították Masamune oldaláról
a klán régi ellenségei, az Ashinák.
Szerintem Sadatsuna a fiatal daimjót instabil személyiségű embernek tartotta,
aki nem képes összefogni a klánt.
Sadatsuna lázadását azonnal le kellett verni.
Masamune a cselekvés mellett döntött, és megtámadta Ouchi Sadatsunát.
Masamune parancsot adott az Odemori várkastély lerohanására.
Elengedhetetlen volt, hogy a létező legbrutálisabb üzenetet küldje azzal,
ahogy elbánik Ouchivel.
A támadás erejével a névjegyét kellett letennie.
Miután bekerítette a várkastélyt,
Masamune kiadta a parancsot az összes várban tartózkodó megölésére.
Masamune ezt írta:
„Nem volt kegyelem, a nőknek és a gyerekeknek sem.
Még a kutyákat is elpusztítottuk.”
Annak, hogy Masamune mindenkit levágatott,
megvolt a célja,
és ez a cél szerintem a félelem kiváltása volt.
Az egyszemű szörnyeteg lesújt a lázadó hűbéresére,
és halálos leckét ad neki.
Hideyoshi hírt kapott Masamunéről.
Felismerte, hogy Masamune lehet észak új erős embere.
Azt is tudta, hogy idővel,
ha így mennek tovább a dolgok,
vagy szövetséget kell kötniük, vagy háborút fognak vívni.
JAPÁN 1588
Hideyoshi aggodalmai beigazolódnak,
amikor az egyszemű sárkány újabb támadásokat indít riválisai ellen,
totális polgárháborúba taszítva északot.
Masamune lépései miatt Hideyoshi bátor, új tervet vesz fontolóra,
amellyel reményei szerint véget vethet egy évszázad vérontásnak,
és egyesítheti Japánt az uralma alatt.
A terv megvalósításához most az egyszer nem a kardot használja.
Hideyoshi a hatalma megszilárdítása után azonnal
elkezdett olyan törvényeket hozni,
amelyeknek a célja
a japán társadalom gyökeres átalakítása volt.
Hideyoshi egyik első, teljesen szokatlan reformintézkedésével
elindította azt a folyamatot, amely „kardvadászat” néven lett ismert.
Ez azt jelentette, hogy a küldöttei bejárták az egész országot,
és elkobozták a fegyvereket a közrendűektől.
A középkor végén rengeteg fegyver forgott közkézen,
és ez volt az egyik ok, amely lehetővé tette a zűrzavart
és a politikai ellenállást.
Sokkal nehezebb ellenállni a katonák politikai uralmának,
ha fegyvertelenek vagyunk.
A célja gyakorlatilag az volt,
hogy úgy stabilizálja az ország társadalmi rendszerét,
hogy szakadékot hoz létre a fegyveres, elit katonai réteg,
amely apró kisebbség volt,
valamint a közrendűek hatalmas tömege között,
amelyet hirtelen megfosztott az ellenállás lehetőségétől.
Van ebben bizonyos fokú irónia.
Hideyoshi, aki a közrendűek közül, falusiként emelkedett fel,
és megszerezte a főhatalmat, megfosztotta ettől a sorstársait.
Bezárta azt az ajtót, amelyen át belépett a hatalomba.
Amellett, hogy szétválasztotta az osztályokat,
és lefegyverezte a lakosságot,
Hideyoshi kiadott egy másik fontos rendeletet is,
a „békeediktumot”.
Az ediktum megtiltotta a daimjóknak háború indítását önhatalmúlag.
Ehelyett Hideyoshi lett az egyetlen Japánban,
aki eldönthette, mikor és hogyan lehet háborút vívni.
Hideyoshi mindenkire kötelező békeediktumát
a jelek szerint csak rövid ideig tartották be északon.
Az 1580-as évek végére Date Masamune gyorsan és radikálisan
terjesztette ki a Date család hatalmát.
Hideyoshi követői arról győzködték Date Masamunét,
hogy ha továbbra is háborúkat indít a szomszédai ellen,
Hideyoshinak lépnie kell ellene.
Hideyoshi azt várta, hogy Masamune egyszerűen betartja a parancsát.
De nem így történt.
Nem hajtott fejet.
Masamune fel akarta fegyverezni az északot a nyugat ellen,
erőddé változtatni a saját és szövetségesei birtokait,
és egyértelmű üzenetet küldeni mindenkinek, nem csak Hideyoshinak,
hogy északkal tisztelettel kell bánni.
Masamune egyik fő célja az Ashina klán legyőzése volt.
Az Ashina család észak egyik legősibb nemesi családja volt.
Köztiszteletben álló,
magas rangú klánként tartották számon a régió hadurai.
Masamune mindig is úgy tekintett az Ashina klánra,
mint legfontosabb riválisára és komoly fenyegetésre.
Ha meghódítja és elveszi az Ashinák területeit,
Masamune ezzel
az ország egyik legnagyobb hatalmú földbirtokosává válik,
és gyakorlatilag ő fogja uralni Japán teljes északkeleti részét.
Az 1580-as évek végén
izgalmas lehetőség hullott Masamune ölébe.
Az Ashina klán egyik tagja, Morikuni,
átállt a Datékhoz,
és felfedte, hogy az Ashina klán,
a politikai belharcok miatt,
jelentősen meggyengült.
Bár Hideyoshi tilalma a tartományok közötti háborúkra
már érvényben volt,
Masamune úgy gondolhatta, ez a lehetőség
túl vonzó ahhoz, hogy ne használja ki.
Masamune tudja, hogy az Ashinák legyőzése
Észak-Japán legerősebb daimjójává teszi.
Csakhogy a győzelem korántsem biztos.
A klán ádáz ellenfél, és ha veszít, a biztos halál vár rá.
Azonban a kockázat ellenére támadást indít 20 000 emberrel.
Az Ashinák valamivel kisebb sereget küldenek ellene,
és ezzel elkezdődik a korszak egyik leghírhedtebb összecsapása.
Az Izu tartományra támadó Date erők
Suriageharánál találkoztak a védőkkel.
Masamune a sereg mögött foglal el pozíciót lovas testőrségével,
és a két fél letáborozik éjszakára, védekező állást véve fel.
Masamune biztos volt abban, hogy mészárlás következik,
olyan, amilyet az Ashinák még sosem láttak.
Hajnalban az Ashina erők frontális támadást indítanak a Date erők ellen.
Gyilkos, véres, brutális közelharc vette kezdetét.
Reggel azonban hatalmas porvihar kerekedett.
Telefújta porral a katonák szemét.
A helyzet ekkor nagyon rossz.
A délelőtt közepére kezdenek felbomlani a Daték vonalai.
Masamune felismerte, hogy veszélyben van a klánja fennmaradása.
Masamune személyesen állt a bal szárny élére lovas testőrségével.
Kalapácsként sújtottak le az Ashina erők szárnyára.
A feladat annyi volt, hogy átkarolják az ellenfelet,
és levágják őket.
Nem csata volt ez, hanem mészárlás.
Győzelem!
A feljegyzések szerint
2500-nál is több fejet vágtak le,
és mutattak be szertartásosan Masamunének a csata után.
Olyan férfi volt, aki kész kockáztatni, hogy elvegye, ami az övé.
Az Ashinák elleni győzelem után,
akik meghatározók voltak északon,
Masamune magának követeli ezt a címet,
és az északi régió legerősebb hadurává válik.
Rendkívül erős szereplővé válik.
Figyelni kell rá és számolni kell vele.
Hideyoshi eztán már nem tehette meg, hogy nem vesz tudomást Masamunéról.
JAPÁN 1590
Alig egy évvel a suriageharai csata után
Hideyoshi és hatalmas serege elindul észak felé.
Hideyoshi célpontja a Hōjō klán,
az egyik utolsó, a hatalmával dacoló család.
Hideyoshi ostrom alá veszi a Hōjō klán központját, az Odawara várkastélyt.
A hűség próbájaként
Hideyoshi minden északi daimjótól szövetségesi esküt kér,
és azt, hogy csatlakozzanak a harchoz.
Majdnem mindenki azonnal igent mond.
Egyvalaki azonban merészen kivár a válasszal.
Miután Hideyoshi minden korábbi utasítását figyelmen kívül hagyta,
a Daték ura megkapja az utolsó levelet Hideyoshitól.
Parancsot kap arra, hogy csatlakozzon Odaware ostromához.
A jelenléte az ostromnál puszta formalitás volt.
Az engedelmesség kimutatása.
Eljött a végső hazardírozás ideje.
Masamune jól tudta, hogy ha Hideyoshi legyőzi a Hōjōkat,
ő lesz a következő célpont,
és ebben a harcban nem győzhet.
Masamune úgy döntött, ott lesz Odawara ostrománál.
De a saját szabályai szerint.
A seregét lassú menetben indította el az ostrom helyszíne felé.
Kifogásokkal áll elő.
„Rosszak az utak.” „Most ez késleltet, most az.”
Nagyon valószínű, hogy Masamune nem volt biztos Hideyoshi győzelmében,
és mielőtt elkötelezte volna magát,
fel akarta mérni, kinél van az előny.
Hideyoshi végül annyi erőforrást mozgósított,
hogy legyőzte a Hōjōkat és elfoglalta Odawarát.
Masamune csapatai élén végül megérkezett Hideyoshi táborában.
A legszebb fehér kimonóját viselte, egyetlen rövid karddal.
A fehér a tisztaság jelképe,
és ebben a kontextusban a halálé is.
Ezt erősíti a rövid kard,
amellyel rituális öngyilkosságot követhet el, ha Hideyoshi ezt parancsolja.
Talán ezzel nyugtázta, hogy meghalhat,
amiért nem sietett csatlakozni Hideyoshi erőihez.
Vagy talán ezzel akarta elnyerni Hideyoshi szimpátiáját.
Mindenesetre gyávaságnak semmiképpen sem nevezhető.
Hideyoshi a legjobb tábornokaiból álló ítélőszék elé idézi Masamunét.
Köztük van Tokugawa Ieyasu is.
Megkérdezik, miért nem jött hamarabb, és miért nem reagált a parancsokra.
Masamune el akarja ütni a dolgot. Azt mondja, faragatlan vidéki fickó,
aki nem érti, hogy kell viselkedni az ilyen nagy vezérekkel.
Masamune a halállal szembenézve sem hunyászkodik meg.
Itt van,
elmondta az okait,
és ha nem elégségesek, kész meghalni.
Viszont senki előtt sem fog hajlongani.
Ha csak még egy kicsit késlekedsz, levágattam volna a fejed.
Megértettem.
Hideyoshi megkímélte az életét.
Kedvellek.
Hideyoshi a jelek szerint megérezte,
hogy Masamune sokkal nagyobb hasznára lehet a jövőben élve.
Köszönöm.
Hozzatok szakét!
Hideyoshi sikeresen semlegesítette Masamunét,
anélkül, hogy sor került volna arra az apokaliptikus vérengzésre,
amelyre sokan számítottak.
Tárgyalásra kényszeríti az ellenfeleit.
Rákényszeríti őket a politikai erőviszonyok elfogadására.
Rákényszeríti a daimjót annak az elfogadására, hogy le kell állnia.
Ideje befejezni a polgárháborút.
Masamune behódolásával és a Hōjōk legyőzésével
Hideyoshi végre elérte azt, ami Nobunagának nem sikerült.
JAPÁN 1590
Több mint 120 év után először
egyetlen hadúr irányítja Japánt.
Az erőszak, a politika és a diplomácia bátor használatával
egy parasztnak született férfi a legfőbb hatalmasság lett.
Nagyjából 1590-re Hideyoshi meglepő problémával szembesül.
Annyira gyorsan lett olyan sikeres,
és annyira sok daimjó követi,
hogy egyértelműen érzi, hogy le kell foglalnia őket.
Ezek az emberek hódítók voltak.
Olyan társadalomban nőttek fel, ahol az,
aki nem volt hódító, meghalt,
elpusztult a családja, és elvették a földjeit.
Mi legyen, ha Japánban nincs több meghódítható föld?
Komoly dilemma ez Hideyoshinak,
aki évtizedekig harcolt a békéért. Mihez kezdjen a szamurájokkal?
Így aztán előáll
egy fantasztikus, és teljesen megalomán ötlettel.
Bár sosem követett el hibákat a csatákban,
most élete legnagyobb stratégiai baklövésére készül,
amely a japán történelem óriási katasztrófájához vezet.
A feliratot fordította: Vass András